Երգեցողության ուսուցիչը

«Երգեցողության ուսուցիչը» (), խորհրդային գեղարվեստական ֆիլմ, որը նկարահանվել է 1972 թվականին ռեժիսոր Նաում Բիրմանի կողմից։

Սյուժե 
Երախտագետ սաները երգեցողության ուսուցչին նվիրում են կարմրահեր շուն Տինգին, որին նա բերում է իր փոքր բնակարան, որտեղ ապրում է կնոջ և երեխաների հետ։ Սոլոմատինի ընտանիքի բնակարանային հարցում փոփոխություններ են տեղի ունենում․ եկել է նոր բնակտարածք ստանալու իրենց հերթը։ Բայց այդ պահին շունն անհետանում է, և Եֆրեմ Նիկոլաևիչը անկեղծորեն կարծում է, որ շունը ինքնուրույն չի գտնի իրենց նոր տունը։ Այդ պատճառով նա, իսկ հետո նաև նրա ամբողջ ընտանիքը և սաները վերադառնում են իրենց հին բնակարան։

Զուգահեռաբար ընթանում է սյուժետային գիծ․ երգչախմբի նախապատրաստվում է դիտման, հեռանում է մենակատարը, հայտնվում է նորը։

Դերերում 
 Անդրեյ Պոպով – Եֆրեմ Նիկոլաևիչ Սոլոմատին
 Անդրեյ Դմիտրիև – Անդրեյ Վիշնյակով, երգչախմբի մենակատար
 Յակով Ստեպանով – Շուրա
 Լյուդմիլա Իվանովա – Կլավդիա Պետրովնա Սոլոմատինա, Սոլոմատինի կինը
 Իրինա Ալֆյորովա – Թամարա, Սոլոմատինի դուստրը
 Կոնստանտին Կոշկին – Դիմա, Սոլոմատինի որդին
 Եվգենի Եվստիգնեև – բնակարանային տեսուչ
 Լյուդմիլա Արինինա – Նատալյա Ստեպանովնա, ուսմասվար
 Ալեքսանդր Դեմյանենկո – Վալերի Սերգեևիչ, Թամարայի փեսացուն, ֆոտոֆաբրիկայի փոխտնօրեն
 Գեորգի Շտիլ – վարսահարդար, Անդրեյ Վիշնյակովի հայրը
 Իրինա Մուրզաևա – Միլայի տատը
 Օլգա Վոլկովա – Միլայի մայրը
 Մարինա Պոլբենցևա – կին-ավտոմոբիլիստ
 Վիկտոր Իլիչյով – Սենյա
 Նիկոլայ Բոյարսկի – հանձնաժողովի նախագահ
 Վերա Տիտովա – տիկին վարսավիրանոցում
 Միխայիլ Դևյատկին – հանձնաժողովի անդամ
 Եվգենյա Սաբելնիկովա – Նատաշա, Դիմայի հարսնացուն

Նկարահանող  խումբ 
 Սցենարի հեղինակ՝ Էմիլ Բրագինսկի
 Բեմադրող ռեժիսոր՝ Նաում Բիրման
 Օպերատոր`  Ալեքսանդր Չիրով
 Կոմպոզիտոր`  Վենիամին Բասներ
 Երգերի տեքստի հեղինակ՝ Ալեքսանդր Գալիչ (լուսագրերում նշված չէ)

Երաժշտություն 
Ֆիլմում հնչում են հետևյալ երգեր․
 «В углу старинные часы» (երգչախումբ)
 «Эхо» (երգչախումբ), Օռլադո դի Լասսո
 «С чего начинается Родина» (երգչախումբ)
 «Попутная песня», Միխայիլ Գլինկա (երգչախումբ)
 «Клён», Սերգեյ Եսենինի բանաստեղծության հիման վրա (Անդրեյ Պոպով)
 «Щенок по имени Пёс» (երգչախումբ)
 «Кораблик детства» (տղան դաշնամուրի մոտ)

Ֆիլմի ստեղծում 
Ֆիլմը նկարահանվել է Վիբորգում։

Իրինա Ալֆյորովային թույլ չեն տվել մասնակցել հնչյունավորել, և նրա դերը հնչյունավորել է մեկ այլ դերասանուհի։ Նկարահանումների ժամանակ նա դեռ ինստիտուտի ուսանող էր, ուսանողներին արգելվում էր կինոյում նկարահանվել ուսման ժամանակ։

Բնակվարչության տեսուչի դերի համար Եվգենի Եվստիգնեևը հատուկ ժամանել է Լենինգրադ մեկ օրով։

Մանկական երգչախմբի մասնակիցներին մարմնավորել են Լենինգրադի կապելլային կից երգչախմբային ուսումնարանի սաները։ Սկզբնական սցենարում մանկական դերերը նախատեսված են եղել տղաների համար։ Սակայն ռեժիսորը ճշգրտումներ է մտցրել սցենարի մեջ և դեր է գրել Միլա Վասյուտինսկայայի համար, որը խաղացել է նրա նախորդ՝ «Կախարդական ուժ» () ֆիլմում։

«Щенок по имени Пёс» երգի նոտաներն արգելվել են հրապարակման այն այն պատճառով, որ տեքստը գրել է Ալեքսանդր Գալիչը (լուսագրերում նշված չէ)։ Ֆիլմի թողարկման պահին Գալիչի ստեղծագործությունների հրապարակումն արգելված էր։ Արգելվել է նրա ամողջ ստեղծագործությունը, այդ թվում՝ շնիկի մասին երգը։ Երգի նոտաներն ու տեքստը հրապարակվել են 1995 թվականին։

Ֆիլմի սկզբում շնիկին և ֆիլմի վերջում շանը մարմնավորել է նույն Տինգ շունը։  Նկարահանումների ավարտից հետո նրան իր տուն է տարել Վենիամին Բասները։

Ծանոթագրություններ 

Խորհրդային ֆիլմեր
1972 ֆիլմեր
«Լենֆիլմ» ստուդիայի ֆիլմեր
Ռուսերեն ֆիլմեր